## Odluka o izmjeni i dopuni Odluke o konstrukciji računa u banci, vodećem broju banke, uvjetima i načinu otvaranja računa u banci i sadržaju registra računa poslovnih subjekata u banci

### NN 162/2004 (22.11.2004.), Odluka o izmjeni i dopuni Odluke o konstrukciji računa u banci, vodećem broju banke, uvjetima i načinu otvaranja računa u banci i sadržaju registra računa poslovnih subjekata u banci

if !supportEmptyParas endif

# HRVATSKA NARODNA BANKA

2840

Na teme­lju
članka 39. stavka 2. pod i) Zakona o Hrvatskoj narodnoj banci (»Narodne
novine«, br. 36/2001.) i članka 44. stav­ka 1. točke 1., 2. i 3. Zakona o
platnom prometu u zem­lji (»Narodne novine«, br. 117/2001.) guverner Hrvatske
narodne banke donio je

## ODLUKU

### O IZMJENI I DOPUNI ODLUKE O KONSTRUKCIJI RAČUNA U BANCI, VODEĆEM BROJU BANKE, UVJETIMA I NAČINU OTVARANJA RAČUNA U BANCI I SADRŽAJU REGISTRA RAČUNA POSLOVNIH SUBJEKATA U BANCI

Članak
1.

U Odluci
o konstrukciji računa u banci, vodećem broju banke, uvjetima i načinu otvara­nja
računa u banci i sadržaju re­gistra računa poslovnih subjekata u banci
(»Narodne novine«, br. 150/2002. i 115/2003.) u članku 1. iza stavka 1. dodaju
se stavci 2., 3. i 4., koji glase:

»(2)
Sve odredbe ove odluke koje su propisane za banku, odnose se i na Hrvatsku
narodnu banku.

(3) Na
računima propisanim ovom odlukom banka evidentira obav­ljeni platni promet i
saldo u kunama.

(4) Na
računima iz stavka 3. ovog članka banka evidentira obav­ljeni platni promet i
saldo i u drugim valutama ako je tako određeno posebnim propisom kojim se uređuje
devizno poslova­nje. U tom slučaju banka je dužna na tim računima evidentirati
obav­ljeni platni promet i saldo i u kunama i u svakoj drugoj valuti posebno.
Evidentira­nje obav­ljenoga platnog prometa u drugim valutama na računima
propisanim ovom odlukom banka obav­lja u skladu s posebnim propisom kojim se
uređuje devizno poslova­nje.«

Članak 2.

Članak 2. mije­nja se i glasi:

»(1) Banka otvara kod sebe račune koje vodi prema
konstrukciji koja je propisana ovom odlukom, i to:

– za poslovne subjekte

– za nerezidente – strane poslovne subjekte

– za građane i nerezidente – fizičke osobe s
prebivalištem u inozemstvu

– za svoje potrebe.

(2) Poslovni subjekt, u smislu ove odluke, jest
pravna osoba, tijelo državne vlasti, tijelo državne uprave, jedinica lokalne
samouprave, jedinica područne (re­gionalne) samouprave i fizička osoba koja
obav­lja re­gistriranu djelatnost u skladu s propisima.

(3) Nerezident – strani poslovni subjekt, u smislu
ove od­luke, jest svaki nerezident određen posebnim propisom kojim se uređuju
uvjeti i način otvara­nja i vođe­nja računa nerezidenata u banci, osim
nerezidenta – fizičke osobe s prebivalištem u inozemstvu.«

Članak 3.

Članak 9. mije­nja se i glasi:

»(1) Prvi znak u vrsti računa (n1) iz članka 7. ove
odluke označuje grupu računa, i to:

1 – račun poslovnog subjekta

3 – račun građanina, odnosno račun nerezidenta – fizičke
osobe s prebivalištem u inozemstvu

5 – račun
nerezidenta – stranog poslovnog subjekta

0 – račun
banke za potrebe evidentira­nja gotovog novca

9 – račun
banke za potrebe obav­lja­nja poslova platnog prometa.

(2)
Drugi znak u vrsti računa (n2) iz članka 7. ove odluke označuje namjenu računa,
i to:

– za
grupu računa 1 – poslovni subjekt:

0 – račun
banke za ­njezine potrebe

1 – računa
za redovno poslova­nje poslovnog subjekta

3 – račun
za posebne namjene poslovnog subjekta/banke za sredstva koja su na teme­lju
zakona, odnosno drugog propisa izuzeta od prisilnog izvrše­nja

4 – račun
organizacijskog dijela poslovnog subjekta/banke

5 – račun
za posebne namjene poslovnog subjekta/banke prema ­nje­govim potrebama

7 – računa
za posebne namjene za naplatu zajedničkih prihoda proračuna

8 – računa
za redovno poslova­nje proračuna

9 – računa
za namiru banke ili druge financijske institucije;

– za
grupu računa 3 – građanin, odnosno nerezident – fizička osoba s prebivalištem u
inozemstvu:

1 – žiroračun
građanina

2 –
tekući račun građanina

5 – račun
za posebne namjene građanina

6 – račun
nerezidenta – fizičke osobe s prebivalištem u inozemstvu;

– za
grupu računa 5 – nerezident – strani poslovni subjekt:

1 – račun
za redovno poslova­nje nerezidenta – stranoga poslovnog subjekta

5 – račun
za posebne namjene nerezidenta – stranoga poslovnog subjekta;

– za
grupe račune 0 i 9 banka sama određuje drugi znak, prema svojim potrebama.«

Članak 4.

U članku 10. iza stavka 3. dodaju se stavci 4. i 5.,
koji glase:

»(4) Račune nerezidenata čija je konstrukcija
propisana ovom odlukom, banka otvara u skladu s posebnim propisom kojim se uređuju
uvjeti i način otvara­nja i vođe­nja računa nerezidenata u banci.

(5) Ako se u skladu s odredbom članka 1. stavka 4.
ove odluke na računima evidentira obav­ljeni platni promet i saldo i u drugim
valutama, uz uvjete i način otvara­nja računa koji su propisani ovom odlukom,
banka takve račune otvara, odnosno vodi, i u skladu s posebnim propisima kojima
se uređuje otvara­nje i vođe­nje deviznih računa.«

Članak 5.

Banka je dužna račune nerezidenata – stranih
poslovnih subjekata otvorene prije stupa­nja na snagu ove odluke uskladiti s
odredbama ove odluke do 30. lip­nja 2005.

Članak 6.

Ova odluka stupa na snagu osmog dana od dana objave u
»Narodnim novinama«.

O. br.
385-020/11-04/ŽR
Zagreb, 12. studenoga 2004.

Guverner
Hrvatske narodne banke
**dr. sc. Že­ljko Rohatinski,** v. r.

if !supportEmptyParas endif

Odluka, NN 162/2004-2840